Kevään alkaminen riippuu määritelmästä | Yle Uutiset | yle.fi
26.2.2015 klo 06.20päivitetty 26.2.2015 klo 06.20
Terminen kevät tarkoittaa, että lämpötila on nollan yläpuolella.
Terminen kasvukausi tarkoittaa, että vuorokauden keskilämpötila on yli +5 astetta.
Muuttolinnut reagoivat herkästi termiseen kevääseen.
Terminen kasvukausi alkaa hieman myöhemmin kuin terminen kevät.
Ilmatieteen laitos käyttää nykyään kahdenlaista termistöä keväästä. Termisen kevään määritelmä ei ole yhtä selkeä kuin termisen kasvukauden, sillä jälkimmäinen katsotaan alkaneeksi sitten kun lämpötila on yötä päivää yli +5 astetta.
– Termisen kevään alkaminen on lämpötilaan perustuva määritelmä, jolloin katsotaan enemmän "nollalämpötilaa". Maataloudelle esimerkiksi on tärkeämpää terminen kasvukausi, jolloin kavukausi todella alkaa. Se alkaa hieman myöhemmin kuin terminen kevät, valaisee Ilmatieteen laitoksen ilmastopalvelun meteorologi Pauli Jokinen.
Kevät on edennyt Etelä-Suomessa jo niin, ettei ainakaan kaupungeissa ole paljon lunta. Tämä vaikuttaa myös muuttolintujen innokkuuteen hakeutua pohjoisemmaksi.
– Muuttolinnut reagoivat herkästi lämpötiloihin. Heti kun lumi on sulanut ja ruokaa saatavana, niin esimerkiksi tilhistä on tehty havaintoja.
Varhaisia kevään alkuja on viimeisen 10 vuoden aikana on ollut useampiakin.
Tilastojen mukaan kevääntulo on vaihdellut vuosittain, mutta termisen kevään määritelmällä kevät on tullut viime vuosina aikaisemmin.
– Viime vuonna termisen kevään määritelmän mukaan Etelä -ja Keski-Suomessa alkoi jo helmikuun puolella, Pauli Jokinen sanoo.
– Jos katsotaan Kainuun termisen kevään alkua, niin viime vuosina se on alkanut maalikuun viimeisellä viiholla tai huhtikuun alussa. Ajankohta voi vaihdella muutamalla viikolla suuntaan ja toiseen. Vonna 2007 terminen kevät alkoi jo maaliskuun puolivälissä. Varhaisia kevään alkuja on viimeisen 10 vuoden aikana on ollut useampiakin, kertoo Pauli Jokinen.
luontokevätsääsäälämpötilaIlmatieteen laitoslumimeteorologitsääennusteetTalvisääKainuu